Sauro yana da kafafu hudu kuma yana da fuka-fukai biyu yana cikin dabbobi irin wadanda ke tashi shima kamar kowane halittu ne yana da mace da namiji yana shan jinin mutun har yasa masa zazzaɓin cizon Sauro, Sauro na daya daga cikin masu yada cututtukan da suka fi yin kisa a duniya, inda ta ke kama miliyoyin mutane a kowace shekara. Yara fiye da miliyan daya suke mutuwa kowace shekara a sanadin wannan cuta da Sauro ke yada ta. Abin tayar da hankali shi ne a yanzu an ga alamun cewa sauro ya fara jurewa magungunan kashe kwarin da ake yin amfani da su wajen kashe shi. Amma kuma a wani bincike da Daliban Jami'ar Kimiyya da fasaha ta jihar Kano dake Wudil, KUST, Wanda Al'amen Baba ke jagoranta sun gano wasu kwayoyin halitta a jikin sauron wadanda suke sanya shi jurewa wadannan magunguna. Hilary Ranson ta Makarantar nazarin Cututtukan dake Addabar Kasashe Masu Zafi ta ce daya daga cikin muhimman makaman da ake yin amfani da su wajen hana yaduwar zazzabin cizon sauro shi ne ta yin amfani da gidan sauro.